24/02/2022
هەموومان فەرەنسامان لە ئەوروپاد بە وڵاتێکی جیاواز لە ڕوی وەکو دەڵێن عەلمانییەوە و ئازادی تاکەکانییەوە، مافی ژنان و کولتوری شۆڕشگێڕانەوە ، جیاواز بینیوە. بەڵام گەلێکمان ئەوەمان نەزانیوە کە لە فەرەنسادا دایکان تەنها توانیوایانە کە کۆرپەلەکانیان دەربێنن ئەوەندی ماوەی سكبوونیان لە 12 هەفتە زیاتر نەبێت. ئەمەش وایکردووە کە بە هەزاران لە ئافرەتان ڕووبکەنە هەندێك وڵاتانی تری ئەوروپا لەوانە بریتانیا بۆ دەرهێنانی کۆرپەلەکەنیان .
ژنان لە فەرەنسا لە ساڵی 1975 وە مافی دەرهێنانی کۆرپەلەکانیان هەبووە بەڵام بەو مەرجەی کە سکبوونیان لە 12 هەفتە تەجاوازی نەکردبێت ، کە ئەمەش لە زۆرێك لە وڵاتانی ئەوروپادا تەنانەت بریتانیاش کە کۆمەڵێکی ماوحافیزکارە هەتا هەفتەی 24 دەکرێت دایکان کۆرپەلەکەیان دەربهێنن.
دوێنی , ، 4شەمە، 23/02/2022 پەڕلەمانی فەرەنسا لە ژێر فشاری کەمپەینی ژنان و هاوپشتیوانیاندا ماوەی لەباربردنی کۆرپەلەیان لە 12 هەفتەوە بۆ 14 هەفتە درێژکردەوە. گەرچی ژنان بە زۆری لەمە ڕازی نین و داوای درێژکردنەوەی زیاتری دەکەن بەڵام لە ئێستادا خراپ نییە .